Leikfélag Hólmavíkur frumsýnir Saumastofuna eftir Kjartan Ragnarsson fös. 22. nóvember . Leikstjóri er Skúli Gautasonar . Saumastofan er eitt þekktasta verk höfundar og er reglulega sett upp hjá áhugaleikfélögunum . Verkið gerist árið 1975 og segir frá degi í lífi starfsfólks á saumastofu . Óvænt afmælisveisla meðan yfirmaðurinn bregður sér frá , verður til þess að losnar um málbeinið á starfsfólkinu . Ýmis leyndarmál koma upp úr kafinu og fólkið kynnist nýjum og oft óvæntum hliðum hvers annars . Sýnt er í Félagsheimilinu á Hólmavík föstudag og laugardag kl. 20.00 og síðan fer leikfélagið í leikferð eins og þess er vani . Sýnt verður í Logalandi , Borgarfirði 30. nóvember kl : 20:00 og í Dalabúð , Búðardal þann 1. desember kl : 20:00 . Lokasýning verður síðan í Félagsheimilinu á Hólmavík þ. 27. desember kl. 20:00 . Fjölmargir hafa lagt hönd á plóg í sýningunni . Ljós og hljóð er í höndum Valdimars Kolka Eiríkssonar og leikstjóra . Úlfar Örn Hjartarson og leikhópurinn sáu um leikmynd . Ásdís Jónsdóttir , Salbjörg Engilbertsdóttir og Kristín Lilja Sverrisdóttir sjá um förðun og hár . Búningar og leikmunir fengnir m.a. frá Gróustöðum og Grunnskólanum á Hólmavík auk leikhópsins . Agnes Jónsdóttir sér um leikskrá .